**Բեն Գիբարդ** (անգլ.՝ Ben Gibbard, ամբողջական անունը՝ **Բենջամին Գիբարդ**, անգլ.՝ Benjamin Gibbard, օգոստոսի 11, 1976(1976-08-11), Բրեմերթոն, Քիթսեփ, Վաշինգտոն, ԱՄՆ), ամերիկացի երգիչ, երգերի հեղինակ և կիթառահար։ Ավելի հայտնի է որպես Death Cab for Cutie ինդի ռոք խմբի վոկալիստ և էլեկտրոնային The Postal Service դուետի անդամ։

Այն բանից հետո, երբ 1997 թվականին նրա առաջին խումբը՝ Pinwheel-ը, դադարեցնում է իր գործունեությունը, Բենը սկսում է You Can Play These Songs with Chords դեմո-ալբոմի ձայնագրությունն իր Death Cab for Cutie սոլո նախագծի համար։ Ստանալով դրական արձագանք՝ Գիբարդը որոշում է իր սոլո նախագիծը վերածել լիարժեք խմբի։ Նա հրավիրում է կիթառահար Քրիստոֆեր Ուոլին, բաս կիթառահար Նիք Հարմերին և թմբկահար Նեյթան Գուդին։ 1 տարի անց խումբը թողարկում է իր դեբյուտային ալբոմը՝ *Something About Airplanes-ը՝ Barsuk Records լեյբլի ներքո։*

2000-ականների սկզբին շարունակելով մեներգչի կարիերան և այն համատեղելով խմբի աշխատանքների հետ՝ All-Time Quarterback նախագծի շրջանակներում թողարկում է 2 ստուդիական և մեկ EP ալբոմ։ 2009 թվականին Ջեյ Ֆարրարի հետ ձայնագրում է *One Fast Move or I’m Gone* ալբոմը։ 2012 թվականին թողարկում է *Former Lives* սոլո ալբոմը, որը 2012 թվականին Billboard 200 հիթ-շքերթում զբաղեցնում է 34-րդ հորիզոնականը և հաջորդ 2 տարիներին պահում այդ դիրքը։

Կենսագրություն
--------------

### Վաղ տարիներ

Բեն Գիբարդը ծնվել է Վաշինգտոն նահանգի Բրեմերթոն քաղաքում, որտեղ անցկացրել է իր երիտասարդությունը։ 1990-ականներին, երբ նա սովորում էր ավագ դասարանում, գրանջ երաժշտական ոճը գնալով հայտնի էր դառնում։ Նրա ստեղծագործական հետագա կյանքի վրա մեծ ազդեցություն է ունեցել նաև ամերիկացի գրող և պոետ Ջեք Քերուակը։ 1994 թվականին Բենն ավարտում է Օլիմպիական միջնակարգ դպրոցը, հետագայում սովորում է Արևմտյան Վաշինգտոնի համալսարանի ճարտարագիտության ֆակուլտետում

։ Երիտասարդ Բենի առաջին երաժշտական խումբը «Pinwheel»-ն էր, որտեղ նա հանդես էր գալիս որպես կիթառահար և որի կազմում թողարկվում է մեկ համանուն ալբոմ։ Բայց շուտով խմբից հեռանում է Ջասթին Քենեդին, իսկ Գիբարդը 1997 թվականին սկսում է իր Death Cab for Cutie անունով սոլո նախագիծը։ Նույն թվականին նա գրում է գալիք *You Can Play These Songs with Chords* դեմո ալբոմի երգերի երաժշտությունը և տեքստը, սակայն կենդանի ելույթի համար անհրաժեշտ էր լիարժեք խումբ։ Այդ պատճառով նա հրավիրում է կիթառահար Քրիստոֆեր Ուոլին, բաս կիթառահար Նիք Հարմերին և թմբկահար Նեյթան Գուդին։ Ալբոմը ստանում է դրական արձագանք, իսկ խումբը ձևավորում է իր առաջին կազմը։ 1999 թվականի մարտին թողարկվում է *Something About Airplanes*-ը՝ խմբի առաջին ստուդիական ալբոմը՝ ձայնագրված լիարժեք թիմով՝ Barsuk Records լեյբլի ներքո։

### Death Cab for Cutie և մեներգչի կարիերայի շարունակություն

Չնայած հաջողությանը և Death Cab for Cutie-ի հետագա թողարկումներին՝ Բենը համատեղությամբ շարունակում է իր մեներգչի գործունեությունը։ 1999-2002 թվականներին All-Time Quarterback սոլո նախագծի շրջանակներում թողարկում է սեփական ալբոմները։ Սկսում է նաև համագործակցություններ հետևյա երաժիշտների և խմբերի հետ՝ The Long Winters, The American Analog Set, Ջեննի Լյուիս, Ջեյ Ֆարրար, Առնե վան Փեթեգեմ (Styrofoam), Էնդրյու Քեննի և այլն։ Բայց ամենաարդյունավետը Ջիմմի Թամբորելլոյի (Dntel) հետ համագործակցությունն էր՝ սկզբից Ջիմմիի *Life Is Full of Possibilities* (2001) ալբոմում որպես հրավիրված վոկալիստ, իսկ հետո The Postal Service դուետում։ Դուետի դեբյուտային ալբոմը *Give Up*-ը (2003) ջերմորեն ընդունվեց քննադատների կողմից, ունեցավ բարձր վաճառք և ստացավ ոսկե վկայական 2 երկրում։ 2004 թվականի մարտին Բենը թողարկում է ևս մեկ ռելիզ՝ 2002 թվականին Էնդրյու Քեննիի հետ ձայնագված *Home Volume V* ալբոմը։

2007 թվականի գարնանը Գիբարդը Pedro the Lion խմբի անդամ Դևիդ Բազանի և Ջոնաթան Ռայսի հետ համատեղ սոլո շրջագայություն է կատարում ԱՄՆ-ում։ 2009 թվականին Բենը էպիզոդիկ դերով նկարահանվում է «Brief Interviews with Hideous Men» ֆիլմում, որը հիմնված է Դեյվիդ Ֆոսթերի համանուն պատմվածքների ժողովածուի վրա։

2008 թվականին Բենը նշանվում է երգչուհի և դերասանուհի Զոուի Դեշանելի հետ։ 2009 թվականին զույգն ամուսնանում է։ Սակայն 2011 թվականի նոյեմբերի 1-ին նրանք հայտարարում են ամուսնալուծության մասին։ Ըստ Զոուիի՝ պատճառը «անհամատեղելի տարբերություններն» էին։ 2012 թվականի դեկտեմբերի 12-ին նրանք վերջնականապես ամուսնալուծվեցին։

2012 թվականին Գիբարդը թողարկում է *Former Lives ալբոմը*՝ նրա անվան տակ թողարկված առաջին ամբողջապես ինքնուրույն ալբոմը։ 2014 թվականին մասնակցում է Foo Fighters խմբի 8-րդ ալբոմի՝ «Sonic Highways»-ի «Subterranean» երգի ձայնագրությանը։

Սկավառակագրություն
------------------

|  |  |
| --- | --- |
| Death Cab for Cutie* *You Can Play These Songs with Chords* (1997)
* *Something About Airplanes* (1999 )
* *We Have the Facts and We’re Voting Yes* (2000)
* *The Photo Album* (2001)
* *Transatlanticism* (2003)
* *Plans* (2005)
* *Narrow Stairs* (2008)
* *Codes and Keys* (2011)
* *Kintsugi* (2015)

Բեն Գիբարդ* *Home Volume V* (2004)
* *Former Lives* (2012)
 | The Postal Service* *Give Up* (2003)
* *Give Up 10th Anniversary Edition*  (2013)

All-Time Quarterback* *¡All-Time Quarterback! (EP)* (1999)
* *The Envelope Sessions* (1999)
* *¡All-Time Quarterback!* (2002)

Ջեյ Ֆարրոմի հետ* *One Fast Move or I’m Gone* (2009)

Pinwheel* *Pinwheel* (1996)
 |

Ծանոթագրություններ
------------------

1. 1 2  Internet Movie Database — 1990.
2. ↑
3. ↑  «Ben Gibbard, Awards». *Allmusic* (անգլերեն). Վերցված է 27 января 2015-ին.
4. 1 2 3  Fred Thomas. «Ben Gibbard, Bio». *Allmusic* (անգլերեն). Վերցված է 27 января 2015-ին.
5. ↑  Ben Gibbard (10 апреля 2008). «The Meaning of Life» (անգլերեն). Paste (журнал). Արխիվացված է օրիգինալից 2014 թ․ նոյեմբերի 3-ին. Վերցված է 28 января 2015-ին.
6. 1 2  Angela Dice (17 апреля 2008). «Where Soul Meets Oly, You'll Find Ben Gibbard» (անգլերեն). Kitsup Sun. Արխիվացված է օրիգինալից 2015 թ․ փետրվարի 1-ին. Վերցված է 28 января 2015-ին.
7. ↑  Richard Harrington (21 октября 2005). «Death Cab, Full Speed Ahead» (անգլերեն). The Washington Post. Վերցված է 28 января 2015-ին.
8. ↑  Nitsuh Abebe. «*Something About Airplanes*, Death Cab for Cutie» (անգլերեն). Allmusic. Վերցված է 29 января 2015-ին.
9. ↑  Jack Rabid. «*Home Vol. 5*, Ben Gibbard & Andrew Kenny» (անգլերեն). Allmusic. Վերցված է 31 января 2015-ին.
10. ↑  «Ben Gibbard Gives Solo Concert». *nprMusic* (անգլերեն). Վերցված է 28 января 2015-ին.
11. ↑  «Benjamin Gibbard». *IMDb* (անգլերեն). Վերցված է 28 января 2015-ին.
12. ↑  «Zooey Deschanel Gets Married» (անգլերեն). 20 сентября 2009. Վերցված է 28 января 2015-ին.
13. ↑  «Zooey Deschanel, Husband Ben Gibbard Separate» (անգլերեն). 1 ноября 2011. Վերցված է 28 ноября 2015-ին.
14. ↑  «Zooey Deschanel Files for Divorce from Ben Gibbard» (անգլերեն). 4 января 2012. Վերցված է 28 января 2015-ին.
15. ↑  «ZOOEY DESCHANEL Officially Divorced» (անգլերեն). 17 декабря 2012. Վերցված է 28 января 2015-ին.
16. ↑  Alex Young (11 сентября 2014). «Foo Fighters recruit Death Cab For Cutie's Ben Gibbard for new album» (անգլերեն). Consequence of Sound. Վերցված է 31 января 2015-ին.

Արտաքին հղումներ
----------------

* «Պաշտոնական կայք» (անգլերեն). Վերցված է 27 января 2015-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բեն Գիբարդ» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · Last.fm · Spotify · Յանդեքս երաժշտություն |
|  |
| Թեմատիկ կայքեր | Allmusic · Discogs · Internet Movie Database · MusicBrainz · Rate Your Music |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX4936443 · BNF: 15753407b · GND: 135404762 · ISNI: 0000000056051297 · LCCN: no2005093137 · NUKAT: n2017018851 · VIAF: 80162927 · WorldCat VIAF: 80162927 |

 |

 |